[{"text_idx": "#000000", "text": "Bilbon antolatuko da berriz ere, maiatzaren 20an, hezkuntza arloko hainbat gai egungo ebidentzia zientifikoaren arabera jorratuko dituen \u201cHezkuntza-frogak\u201d jardunaldia. Aurreko urteetan Gasteiz eta Donostia bisitatu ondoren, UPV/EHUko Kultura Zientifikoko Katedrak eta Promaestro FundazioakEuskadiko Eskola Kontseiluaren laguntzaz antolatutako ekitaldi honen bosgarren edizioa Bilbon egingo da maiatzaren 20an, UPV/EHUren Bizkaia Aretoan."}, {"text_idx": "#000001", "text": "Jardunaldia 9:00etan hasi eta 13:30ean amaituko da, eta bitarte horretan 30 minutuko bost hitzaldi emango dituzte hainbat gairen inguruan eztabaidatzeko, hala nola, ausazko jokoekin lotutako arazoak eskola-eremuan, immigrazioak ikasleen errendimenduan duen eragina, edota eskola-jardunaldi jarraitu ala zatituari buruzko eztabaida, besteak beste. Oraingoan ere, Madrilgo Unibertsitate Autonomoko Irakasleen Prestakuntza eta Hezkuntza Fakultatean irakasle dabilen Marta Ferrero Psikologiako doktorea arduratuko da mintegia zuzentzeaz."}, {"text_idx": "#000002", "text": "Mintegiko sarrera doakoa, aretoaren edukiera bete arte, baina bertaratu nahi izanez gero izen-ematea gauzatu behar da maiatzaren 9tik aurrera, helbidera mezua bidaliz honako datuekin: izen-abizenak eta lantokia adieraziz."}, {"text_idx": "#000003", "text": "Saioaren hasieran, Juan Francisco Navas Madrilgo Unibertsitate Konplutentseko irakasleak eskola-eremuan adikzio-ahalmen handia duen ausazko jokoen arazoari helduko dio, eta horrekin batera argi utziko du, ikasleei jarduera horrek dakartzan tranpa eta arriskuei buruzko informazioa ematea oinarria ona izan daitekeela apusturik ez egiten lagunduko dieten beharrezko tresnak garatzeko gauza izan daitezen."}, {"text_idx": "#000005", "text": "Ondorengo hitzaldian, Deustuko Unibertsitatean lanean diharduen Roci\u0301o Garci\u0301a Carrio\u0301n Ikerbasque eta Ramo\u0301n y Cajal programei atxikiko ikertzaileak immigrazioak eskola-errendimenduan duen eraginari buruz hitz egingo du, eta baliagarri dagoen ebidentzia zientifiko handienetik abiatuta, hezkuntza arloko emaitzak gela bakoitzean dauden ikasle etorkinen proportzioaren araberakoak diren ala ez eztabaidatuko da."}, {"text_idx": "#000006", "text": "Lehen Hezkuntzako irakasleen ehuneko handi batek matematiken inguruan agertzen duen errefusazko jarrerak baldintzatu egiten du matematikari heltzeko erabiltzen duten modua. Madrilgo Unibertsitate Autonomoan (UAM) Matematikaren Didaktikako irakasle dabilen Roci\u0301o Garrido-Martos-en hitzaldian, matematikarekiko gaitzespen horren balizko arrazoi batzuk aztertuko dira, eta bertaratutakoek lehen eskutik ezagutu ahal izango dute alderdi afektiboak zientzia horien ikaskuntzan eta irakaskuntzan duen eragina."}, {"text_idx": "#000007", "text": "Azkenik, Marta Ferrero mintegiaren zuzendariak mahai gainean jarriko du eskola-jardunaldi jarraituaren alde egiten duen joera berria, pandemiaren ondoren jardunaldi zatituaren ordez hedatuz joan dena, eta zenbait datu eta ikerketa emango ditu ezagutzera alderdi akademiko eta sozialei buruz zein ikasleen osasunaren inguruan."}, {"text_idx": "#000008", "text": "Programa osatzeko antolatu den amaierako solasaldian, bertaratutakoek eta hizlariek ikuspuntuak partekatu eta zalantzak eta iritziak trukatzeko aukera izango dute."}, {"text_idx": "#000010", "text": "Hitzaldira joaterik ez dutenek zuzenean eta streaming bidez ikusi ahal izango dute EiTBko Kosmos kanalaren bitartez."}, {"text_idx": "#000012", "text": "10:05:Lucas Gortazar, matematikaria: \u201cEl puzle de la repeticio\u0301n. Evidencia a partir del Pai\u0301s Vasco\u201d"}, {"text_idx": "#000014", "text": "11:50:Roci\u0301o Garrido-Martos, matematikaria: \u201cDimensio\u0301n afectiva de las matema\u0301ticas: \u00bfexcusa para bajar el \u2018nivel\u2019 u oportunidad para subirlo?\u201d"}, {"text_idx": "#000015", "text": "12:25:Marta Ferrero, psikopedagogoa: \u201cJornada escolar continua o jornada partida? Algunos apuntes desde la investigacio\u0301n\u201d"}, {"text_idx": "#000016", "text": "Hasiera data:2022ko maiatzaren 20aAmaiera data:2022ko maiatzaren 20aOrdutegia:09:00etatik 13:30etara"}, {"text_idx": "#000019", "text": "You may use these HTML tags and attributes: <a href=\"\" title=\"\"> <abbr title=\"\"> <acronym title=\"\"> <b> <blockquote cite=\"\"> <cite> <code> <del datetime=\"\"> <em> <i> <q cite=\"\"> <s> <strike> <strong>"}, {"text_idx": "#000020", "text": "Albisteak20Jan231500 ikaslek hartu dute parte UPV/EHUko Kultura Zientifikoko Katedrak antolatutako Ciencia Show saioan16Jan23Komunikazio zientifikoan genero-ikuspegia nola hobetu daitekeen aztertuko du Generoa eta zientziaren komunikazioa jardunaldiak21Dec22Zientzia Kalean erakusketak 3000 deskarga baino gehiago eta milaka bisitari izan ditu azken sei hilabeteetanEkitaldiak7Urr\u201310Mar / Durango\u201cZientziaren ertzetik\u201d hitzaldi-solasaldien zikloa"}, {"text_idx": "#000022", "text": "Komunikazio zientifikoan genero-ikuspegia nola hobetu daitekeen aztertuko du Generoa eta zientziaren komunikazioa jardunaldiak"}, {"text_idx": "#000023", "text": "Zientzia Kalean erakusketak 3000 deskarga baino gehiago eta milaka bisitari izan ditu azken sei hilabeteetan"}, {"text_idx": "#000025", "text": "Kinetic modelling of catalysis for the Ostwald process"}, {"text_idx": "#000027", "text": "Disen\u0303o y desarrollo por Inercia Creativa"}]